
שלום רב,

                                    
הנדון: בקשה לקבלת מידע מכוח חוק חופש המידע, תשנ"ח 1998 – 
אגודת ""הבונים מושב שיתופי של חיילים משוחררים בע"מ" – דו"חות שהועברו לרשם האגודות השיתופיות
סימוכין: פנייתך מיום  13.5.20
ראשית , תודה על פנייתך בנושא שבנדון.
בבקשת המידע שהיגשת לנו, ביקשת לקבל את הדו"חות שהועברו החל מיום 12.7.16 לרשם האגודות השיתופיות על ידי "הבונים מושב שיתופי של חיילים משוחררים בע"מ" (מספר אגודה 570007930) (להלן: "האגודה").
לאחר בירור הבקשה שבנדון אל מול היחידה המקצועית הרלוונטית, קרי רשם האגודות השיתופיות ובהתבסס על התייחסותה, כמו גם לאחר בחינת הבקשה על ידי הלשכה המשפטית במשרד - הריני להשיבך כדלקמן:
מאחר והמידע המבוקש הינו מידע מתוך תיק אגודה, חוק חופש המידע תשנ"ח-1998 אינו חל לגביו, ולפיכך יש להגיש בקשה מנומקת, לפי תקנות האגודות השיתופיות. 
אסביר: 
בחוק חופש המידע, תשנ"ח-1998, סע' 20 (שמירת דינים), נקבע כי:
"אין בהוראות חוק זה כדי לגרוע מתוקפו של חיקוק המחייב, המתיר, האוסר או המסדיר באופן אחר גילוי או מסירה של מידע שבידי רשות ציבורית."
בתקנות האגודות השיתופיות (הוראות כלליות), תשל"ו-1976, סע' 4 (עיון במסמכים), נקבעו מסמכים מתיק אגודה שיתופית בהם רשאי כל אדם לעיין במשרד הרשם, ולגבי מסמכים אחרים - מותנה העיון בהסכמת הרשם.

כך, בלשון התקנות:
"כל אדם רשאי לעיין, במשרד הרשם, במסמכים המפורטים להלן, לאחר ששילם את האגרה שנקבעה לכך:
(1)  פנקס הרישום;
(2)  העתק תעודת הרישום של האגודה;
(3)  תקנותיה של אגודה;
(4)  פנקס השעבודים שהאגודות הטילו על נכסיהן, ופנקס השעבודים לזכות האגודה;
(5)  צו מאת הרשם;
(6)  כל מסמך אחר בהסכמת הרשם".
יצוין כי הבקשה אינה כרוכה בתשלום אגרה ויש להעבירה ישירות לרשם האגודות השיתופיות. הבקשה תועבר על ידי יחידת הרשם להתייחסות האגודה הנוגעת בדבר.
עוד אוסיף כי מוצע שתפני ישירות אל עו"ד אהוד אמיתי מהיחידה המקצועית בכתובת הדוא"ל: igudshitufi@economy.gov.il.
אשמח לעמוד לרשותך בעתיד בכל בקשת מידע בתחומים הרלוונטיים ליחידות משרדנו. 

בברכה
יוסי זולפן,
  הממונה על חוק חופש המידע
   משרד הכלכלה והתעשייה








העתק: עו"ד אמל כולאב, הלשכה המשפטית 
	עו"ד אהוד אמיתי, מחלקה משפטית – איגוד שיתופי		      
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

